
THIRRJE PËR APLIKIM PËR POZICIONIN VAKANT TË DREJTORIT TË PËRGJITHSHËM TË ENTIT PUBLIK ALBCONTROL

Bazuar në Ligjin nr. 40/2024 “Për orfruesin e shërbimeve të lundrimit ajror “Albcontrol”” dhe urdhrin nr. 177, datë 2.8.2024 të Ministrit të Infrastrukturës dhe Energjisë “Për miratimin e Rregullores “Për përcaktimin e procedurës për shpalljen dhe përzgjedhjen e Drejtorit të Përgjithshëm të Albcontrol-it” (i ndryshuar), shpallet procedura për plotësimin e vendit vakant. 

Drejtori i Përgjithshëm duhet të përmbushë kriteret e mëposhtme:
a) të jetë shtetas shqiptar;
b) të zotërojë diplomë të nivelit “Master i shkencave” apo “Master profesional”, të përfituar në fund të studimeve të ciklit të dytë me 120 kredite dhe me kohëzgjatje normale 2 vite akademike në shkenca shoqërore, inxhinieri ose aviacion;
c) të mos jetë i dënuar me vendim gjyqësor të formës së prerë për kryerjen e një vepre penale;
d) të ketë përvojë pune mbi 7 vjet në pozicione administrimi, menaxhimi apo në fushën e aviacionit;
e) të zotërojë kualifikime pasuniversitare të profilit;
f) ndaj tij të mos jetë marrë masë disiplinore e largimit nga puna, që nuk është shuar sipas legjislacionit në fuqi.
g) të mos ketë interes të drejtpërdrejtë ose të tërthortë financiar ose interesa të tjera në struktura apo shoqëri tregtare të angazhuara në sektorin e aviacionit civil;
h) të ketë zotësi të plotë për të vepruar;
i) të jetë në kushte shëndetësore që e lejojnë të kryejë detyrën përkatëse.
Kandidati që aplikon për Drejtor të Përgjithshëm, në përmbushje të kritereve ligjore, paraqet pranë Albcontrol-it dokumentacionin si vijon:

a) Letër për shprehje interesi, e cila përmban:
· emrin, mbiemrin, atësinë, datëlindjen, vendlindjen, numrin personal të identifikimit të kandidatit;
· adresën e vendbanimit, adresën elektronike si dhe numrin e telefonit të kandidatit;
· arsyet e aplikimit, duke përfshirë motivimin, idetë dhe vizionin.
b) Së bashku me shprehjen e interesit, për të provuar përmbushjen e kritereve ligjore, kandidati 
	paraqet dokumentacionin si vijon:
· kopje të mjetit të identifikimit;
· jetëshkrimin;
· kopje të njehsuar me origjinalin të diplomës së nivelit “Master i shkencave” apo “Master profesional”, të përfituar në fund të studimeve të ciklit të dytë me 120 kredite dhe me kohëzgjatje normale 2 vjet akademikë në shkenca shoqërore, inxhinieri ose aviacion;
· vërtetim që për të nuk është marrë masë disiplinore për largim nga puna, që nuk është shuar sipas legjislacionit në fuqi;
· kopje të librezës së punës të njehsuar me origjinalin;
· dëshmi penaliteti (në rast të mos sigurimit të saj në kohë të depozitohet dokumentacion provues që është aplikuar për marrjen e këtij dokumenti);
· vërtetim mjekësor që është i aftë për punë (në rast mos sigurimit në kohë të depozitohet dokumentacion provues që është aplikuar për marrjen e këtij dokumenti);
· [bookmark: _Hlk175129253]vetëdeklarim se nuk gjendet në konflikt interesi me detyrën, në përputhje me detyrimet e legjislacionit në fuqi;
· Vërtetime dhe/ose certifikata për kualifikimet që ka. 
Aplikimi dhe dorëzimi i të gjitha dokumenteve të cituara më sipër, bëhet në Albcontrol, nga data 16 – 20 Nëntor 2026 në adresën e e-mail-it të Sekretarit të Këshillit Drejtues kalikaj@albcontrol.al 

Një kopje e noterizuar e dokumentacionit dërgohet në adresën: Albcontrol, Rinas - Tiranë
 
Përzgjedhja e kandidatëve për Drejtor të Përgjithshëm të Albcontrol-it, zhvillohet në dy faza.

Faza e parë: Verifikimi i dokumentacionit të përcjellë nga Kandidatët, e cila realizohet nga 2 përfaqësues të Drejtorisë së Burimeve Njerëzore në Albcontrol dhe Sekretari i Këshillit Drejtues të Albcontrol-it. Nëse nga verifikimi i dokumentacionit konstatohet se dokumentacioni i paraqitur ka mangësi, brenda një afati prej 2 (dy) ditë-pune Sekretari i Këshillit Drejtues njofton kandidatin në rrugë elektronike për plotësimin e tyre. Kandidatët të cilët nuk arrijnë të plotësojnë kërkesat e përcaktuara brenda afatit prej 2 ditë pune, skualifikohen.

Në përfundim të shqyrtimit të dokumentacionit, dy përfaqësuesit e  Drejtorisë së Burimeve Njerëzore dhe Sekretari i Këshillit Drejtues të Albcontrol-it hartojnë dhe përcjellin pranë Këshillit Drejtues të Albcontrol-it listën e kandidaturave dhe një relacion përmbledhës për secilin kandidat; 

Faza e dytë: Këshilli Drejtues interviston kandidatët e përcjellë nga 2 përfaqësuesit e Drejtorisë së Burimeve Njerëzore dhe Sekretari i Këshillit Drejtues, përzgjedh kandidaturën fituese dhe e propozon për emërim tek Ministri i Infrastrukturës dhe Energjisë. 

Komunikimi me kandidatët do të bëhet nëpërmjet adresës së e-mail.

